കൊറോണ ഇന്ത്യയില് കുടുങ്ങിയ 190 പാക് പൗരന്മാര് തിരികെ മാതൃരാജ്യത്തേക്ക് കേന്ദ്രസര്ക്കാരിന് നന്ദി പറഞ്ഞ് യാത്രക്കാര് ന്യൂഡല്ഹി: കൊറോണ വ്യാപനത്തെ തുടര്ന്ന് ഇന്ത്യയില് കുടുങ്ങിയ 190 പാകിസ്താന് പൗരന്മാരെ മാതൃരാജ്യത്തേക്കെത്തിച്ച് കേന്ദ്ര സര്ക്കാര്. അട്ടാരിവാഗ അതിര്ത്തി വഴിയാണ് ഇവരെ മടക്കിയയച്ചത്. പാകിസ്താനിലേക്ക് മടങ്ങാന് കഴിയാതിരുന്ന ഘട്ടത്തില് തങ്ങള്ക്ക് പൂര്ണ പിന്തുണയും ഭക്ഷണ പാര്പ്പിട സൗകര്യങ്ങളും നല്കിയ ഇന്ത്യന് സര്ക്കാരിന് നന്ദിയുണ്ടെന്നും പാക് പൗരന്മാര് പ്രതികരിച്ചു. ഏകദേശം ഒന്നരവര്ഷം മുമ്ബാണ് ഇവര് ഹിന്ദുസിഖ് ക്ഷേത്രങ്ങള് സന്ദര്ശിക്കുന്നതിനായി ഇന്ത്യയിലെത്തിയത്. തുടര്ന്നുണ്ടായ ലോക്ക്ഡൗണില് ഇന്ത്യയില് കുടുങ്ങിയ ഇവരെ കേന്ദ്ര സര്ക്കാര് സംരക്ഷിച്ചു. ഭക്ഷണം, മരുന്നുകള്, മെഡിക്കല് സേവനങ്ങള്, പാര്പ്പിട സൗകര്യങ്ങള് എന്നിവ ഉറപ്പുവരുത്തി. ഇവരുടെ മടക്കയാത്രക്ക് വേണ്ട നടപടികള് സ്വീകരിക്കുകയും ഇതിനാവശ്യമായ രേഖകള് തയ്യാറാക്കുകയും ചെയ്തു. പാകിസ്താനിലേക്ക് മടങ്ങുന്നതിന്റെ ഭാഗമായി കൊറോണ പരിശോധനകള് നടത്തുകയും യാത്രക്കാര്ക്ക് പാകിസ്താനിലെത്തിയാല് സമര്പ്പിക്കേണ്ടുന്ന മെഡിക്കല് സര്ട്ടിഫിക്കറ്റുകള് നല്കുകയും ചെയ്താണ് സര്ക്കാര് ഇവരെ അതിര്ത്തിയിലെത്തിച്ചത്. ആദ്യം സെപ്റ്റംബര് മൂന്നിനായിരുന്നു തീരുമാനിച്ചിരുന്നതെങ്കിലും ആര്ടിപിസിആര് സര്ട്ടിഫിക്കറ്റ് ഇല്ലാതിരുന്നതിനാല് യാത്ര നീളുകയായിരുന്നു.